María Gómez García de la Banda

**María Gómez García de la Banda** (Madril, Madrilgo Erkidegoa, 1987ko otsailaren 16a) madrildar kazetaria da, literatur egilea, telebistako aurkezlea eta irrati-esataria. Hainbat saiotan parte hartu du, hala nola, TVEko Enred@d@s aurkeztu zuen Sara Escuderorekin batera, *Zapeando* La Sextan, *Tarde lo que tarde* Radio Nacional de Españan eta Los 40-ko *Anda ya* irratisaioan *morning show* atalean. *Colgados del aro* saioan laguntzailea izan zen.

## Biografia 
### Prestakuntza 
María Gómez Publizitatean eta Harreman Publikoetan lizentziatuta dago eta Plangintza Estrategikoan eta Publizitate Sorkuntzan graduatua, Bartzelonako Pompeu Fabra Unibertsitatean, eta Kazetaritzan lizentziaduna, Madrilgo Karlos III.a Unibertsitatean.

## Ibilbidea 
### Irratian 
Cadena SER irratian (Madril) hasi zen kazetari, eta lanean dihardu 2010 urtetik. Ekoizlea eta erredaktorea izan da hainbat saiotan, besteak beste, *A vivir que son dos días, Acento Robinson, El Mundo Today, Si amanece nos vamos* edo *La vida moderna*. M80 Radio irratiaren formatu ezberdinetan ere parte hartu du, *Morning80* izenekoan esaterako.

2014. urtean, M80 Radiomikrofonoetaranzko jauzia egin zuen, eta morning show *80 y la madre* saioan aurkezlekide izan zen bi denboralditan, José Antonio Ponsetirekin batera. 2016. urtean, kultura-ordua aurkeztu zuen *Arriba España* 'iratzargailu-programan', Juan Luis Canorekin batera, denboraldi batez, saio hau ere M80 Radion.

Bere proiektua sortu, zuzendu eta aurkeztu zuen irratian: *XXI Gramo* Cadena SER irratirako dokumental-saioa. Gainera, 2015ean, irrati berean, *La Ventana* udako edizioan parte hartzen hasi zen.

2017an, Los 40-ko *Anda ya* Morning Show taldean hasi zen, zinema eta telebistako sail baten laguntzaile zela.

2020ko irailean, RNEren *Tarde lo que tarde* magazinean parte hartzen hasi zen.

2021 urtean Zapeando saiora itzuli zen laguntzaile eta ordezko aurkezle lanak egiteko.

### Telebista 
2011 urtean hasi zen Telebistan, tv3ren albistegien Madrilgo ordezkaritzan. Geroago, 2016. urtean, Movistar+-en Likes unekotasuneko-magazinean parte hartu zuen denboraldi batez. Horrekin batera, Miki Nadalekin batera, *90 Minuti* umorezko futboleko saioa aurkeztu zuen Real Madril tv-n, bi denboralditan.

Darío Manriquerekin batera *A toda pantalla* musika saioa aurkeztu zuen Cuatro katean. Dani & Flo programan ere parte hartu zuen.

Cuatro katean *Bienvenidos a mi hotel* saioaren off-eko ahots gidaria izan zen.

Mediaset España katearekin 2018ko Munduko Futbol Txapelketan Errusiara joandako kazetari-taldeko kide izan zen. 

2018 urtetik 2019 urtera TVEko La 2en *Ese programa del que usted me habla* saioa aurkeztu zuen. 2019ko ekainean baieztatu zuten programa ez zela berrituko hurrengo denboraldian.

2019ko uztailean, goizeko udako magazinean hasi zen laguntzaile lanetan. *A partir de hoy*, TVEko 1, 2019-2020 denboraldi osoko jarraipena izan zuen.

2019ko azaroan, bere burua albistegietako kaleko erreportari gisa interpretatuz parte hartu zuen, eta Playz-n *El gran secuestro "*bahituetako" bat gisa amaitu zuen..

2020ko irailean, Lluís Guilerarekin batera *La primera pregunta* saioa aurkeztu zuen, TVEko La 1 katean.

2020ko azaroan, gonbidatua izan zen TVEren *Cocina al punto con Peña y Tamara* saioan.

2021eko udan, La Sextako Zapeando saioan lan egiten hasi zen.

2021eko abenduan, hiru programatan hartu zuen parte gonbidatu gisa, Antena 3en Pasapalabraren denboraldi berrian.

2022ko urtarrilean, Telemadrid-eko *Atrapame si puedes Celebrity* izeneko lehiaketan parte hartu zuen gonbidatu gisa.

2022ko martxoan, Movistar+-en 2022 Oscar sarien banaketa aurkeztu zuen, María Guerrarekin batera.

2022ko maiatzetik abuztura, *Sara* Escuderorekin batera Enred@d@s saioa aurkeztu zuen.

2022ko irailetik, *Va de verd* izeneko saioa aurkeztu zuen RTVEko Katalunian.

2022ko irailean, Antena 3en Pasapalabraren denboraldi berrian hiru programatan hartu zuen parte gonbidatu gisa.

2022ko irailean, TCMn (Espainia), *Cara a cara:* *Stephen King* *según María Gómez y Paco Plaza* saioan parte hartu zuen, Paco Plaza zinema-zuzendariarekin batera autore horren ibilbidea aztertzeko, 75. urteurrena ospatzeko telebista-kate horrek eskaini zion zikloaren barruan.

2023ko otsailean, La 1 katean, Ana Morgadek zuzendutako *Vamos a llevarnos bien* umore-saioan parte hartzen hasi zen.

2023ko martxoan, tv3n (Katalunia), "*Zona Franca*" saioan parte hartu zuen gonbidatu gisa, Danae Boronaten zuzendaritzapean.

2023ko martxoan, 2023 Oscar sarien banaketa aurkeztu zuen Movistar+-en, María Guerrarekin batera.

2023ko apirilean, hiru programatan hartu zuen parte gonbidatu gisa, Antena 3ko Pasapalabraren denboraldi berrian. Roberto Lealek gidatu zuen, eta Eva Gonzálezek, Josema Yustek eta Marwánek ere hartu zuten parte.

### Bestelakoak 
2020ko martxoan Javier Castilloren *La chica de nieve* liburua aurkeztu zuen. Instagramek egin zuen aurkezpena, eta koronabirusaren pandemiak ezarritako koarentenan egindako lehen liburuaren aurkezpena izan zen.

2022ko urrian, Madrilgo Apolo antzokian Juan Gómez Juradoren *Todo arde* liburua aurkeztu zuen.

### Literatura-lana 
2021ean, *Odio en las manos* liburua aurkeztu zuen. Bere lehen liburua da, eta protagonista psikologo gaztea da. Lanbidez polizia den bezero batek, egin nahi duen krimen bat iragarri dio.

## Ibilbidea komunikabideetan 
### Telebista 
### Irratia 
## Aintzatespenak 
* 2017 urtean, Forbes España aldizkariak Espainiako profesional gazte garrantzitsuenen *30 under 30* zerrendan sartu zuen. Gainera, galaren aurkezlea  izan zen.

## Erreferentziak 
## Kanpo estekak